অমরাবতী, অন্ধ্রপ্রদেশ
অমরাবতী ভারতের অন্ধ্র প্রদেশের প্রকৃত রাজধানী শহর। পরিকল্পিত শহরটি অন্ধ্রপ্রদেশ রাজধানী অঞ্চলের গুন্টুর জেলার কৃষ্ণ নদীর দক্ষিণ তীরে অবস্থিত। ২৩ অক্টোবর ২০১৫ তারিখে প্রধানমন্ত্রী নরেন্দ্র মোদী উড্ডন্ডারউনিপালেম এলাকায় ভিত্তি প্রস্তর স্থাপন করা হয়। গুন্টুর শহর, এবং বিজয়ওয়াডের মহানগরী এলাকা হল অমরাবতী রাজধানী।
কলকাতা জেলা
কলকাতা জেলা হল ভারতের পশ্চিমবঙ্গ রাজ্যের প্রেসিডেন্সি বিভাগের অন্তর্ভুক্ত একটি প্রশাসনিক অঞ্চল। এই জেলা রাজ্যের রাজধানী কলকাতা শহরের কেন্দ্রস্থলে অবস্থিত। কলকাতা পুলিশ ও কলকাতা পৌরসংস্থার এক্তিয়ার এলাকার অংশবিশেষ এই জেলার জেলা সমাহর্তার এক্তিয়ার এলাকাভুক্ত। কলকাতা জেলা পশ্চিমবঙ্গের একমাত্র জেলা যেটির কোনো মহকুমা নেই। এই জেলার উত্তরে ও পূর্বে উত্তর চব্বিশ পরগনা, পশ্চিমে হাওড়া এবং দক্ষিণে দক্ষিণ চব্বিশ পরগনা জেলা অবস্থিত। জেলা সমাহর্তার প্রধান কার্যালয় বিবাদীবাগ অঞ্চলে জেনারেল পোস্ট অফিসের উত্তরে অবস্থিত।